Rauno Sjöroos

Rauno Sjöroos (s. 16. huhtikuuta 1956 Naantali) on suomalainen jääkiekkoilija. Hän pelasi maalivahtina SM-sarjassa ja SM-liigassa vuosina 1973–1981 ja voitti yhden Suomen-mestaruuden.

Sjöroos edusti pääsarjatasolla Turun Tovereita vuosina 1973–1975, Turun Palloseuraa vuosina 1975–1978 ja 1980–1981 sekä Tampereen Koo-Vee:ta kaudella 1979–1980. Kauden 1978–1979 hän pelasi alemmalla sarjatasolla Kiekko-67:ssä. Hän pelasi SM-sarjassa ja SM-liigassa yhteensä 49 ottelua ja oli kokoonpanossa 178 ottelussa. Pudotuspeleissä hän oli varamaalivahtina 18 ottelussa. Hän voitti TPS:n joukkueessa Suomen-mestaruuden vuonna 1976 ja saavutti lisäksi yhden SM-hopean ja kaksi SM-pronssia.

Lähteet 

Suomalaiset jääkiekkomaalivahdit
Vuonna 1956 syntyneet
Elävät henkilöt